b'\n_START_ARTICLE_\nBayerisches Nationalmuseum\n_START_SECTION_\nHistorie\n_START_PARAGRAPH_\nBayerisches Nationalmuseum blev grundlagt i af kong Maximilian 2. af Bayern i 1855. Det indeholder en stor samling af europ\xc3\xa6iske genstande fra antikken til det tidligere 1900-tal, med en s\xc3\xa6rlig stor samling af middelalderen og frem til de moderne perioder._NEWLINE_Bygningen, der blev bygget i historicisme af Gabriel von Seidl 1894-1900, er en af de mest originale og betydningsfulde bygninger fra perioden. Den ligger p\xc3\xa5 Prinzregentenstrasse, der er en af byens fire royale avenuer. Den erstattede en \xc3\xa6ldre bygning, som i dag indeholder Museum F\xc3\xbcnf Kontinente. Allerede i 1905/06 blev museet udvidet mod nord med yderligere et par rum og en v\xc3\xa6rkstedsafdeling. German Bestelmeyer tilf\xc3\xb8jede en fl\xc3\xb8j i det syd\xc3\xb8stlige hj\xc3\xb8rne i 1937._NEWLINE_Hovedbygningen inkluderer tre etager med udstilling p\xc3\xa5 omkring 13.000 m\xc2\xb2. Kernen i samlingen er en kunstsamling fra Wittelsbach-familien, der inderholder vigtige og sj\xc3\xa6ldne genstande, der l\xc3\xb8fter museet til over lokalomr\xc3\xa5det. Diversiteten og bredden i samlingenerne blev dog hovedsageligt tilf\xc3\xb8jet i senere periode. Samlingen udvides fortsat b\xc3\xa5de gennem nyerhvervelser, men ogs\xc3\xa5 via fonde og legater. I 1960 blev st\xc3\xb8tteforeningen "Freundeskreis des Bayerischen Nationalmuseums" stiftet._NEWLINE_Bayerisches Nationalmuseum har flere grene af museet spredt ud over Bayern. En ny bygning bag museet indeholder Arch\xc3\xa4ologische Staatssammlung, der udstiller ark\xc3\xa6ologiske fund fra de f\xc3\xb8rste bos\xc3\xa6ttelser i \xc3\xa6ldre stenalder og frem til kelternes civilisation og Romerriget og helt op til den tidlige middelalder.'